## Uredba o izmjenama i dopunama Uredbe o unutarnjem ustrojstvu Ministarstva obitelji, branitelja i međugeneracijske solidarnosti

### NN 124/2004 (6.9.2004.), Uredba o izmjenama i dopunama Uredbe o unutarnjem ustrojstvu Ministarstva obitelji, branitelja i međugeneracijske solidarnosti

# VLADA REPUBLIKE HRVATSKE

2249

Na
temelju članka 60. stavaka 1. i 2. Zakona o sustavu držav­­ne uprave (»Narodne
novine«, br. 75/93, 92/96, 48/99, 15/2000, 127/2000, 59/2001 i 199/2003), Vlada
Republike Hrvatske je na sjednici održanoj 27. kolovoza 2004. godine donijela

## UREDBU

### o izmjenama i dopunama Uredbe o unutarnjem ustrojstvu Ministarstva obitelji, branitelja i meĐugeneracijske solidarnosti

Članak
1.

U
Uredbi o unutarnjem ustrojstvu Ministarstva obitelji, branitelja i međugeneracijske
solidarnosti (»Narodne novine«, broj 38/2004), u članku 3. iza točke 1. dodaje
se nova točka 1.a koja glasi:

»1.a
Samostalni odjel za unutarnju reviziju«.

Iza točke
3. dodaje se nova točka 3.a koja glasi:

»3.a
Uprava za pravne poslove«.

Članak
2.

U članku
4. stavak 2. briše se.

Članak
3.

Iza članka
4. dodaje se naslov i članak 4.a koji glasi:

»1.a Samostalni odjel za unutarnju reviziju

Članak
4.a

Samostalni
odjel za unutarnju reviziju neovisno i objektivno utvrđuje ostvarivanje
cjelovitih zadaća i funkcija Ministarstva, upozorava na nepravilnosti i neusklađenosti
sa zakonskim i drugim propisima kojima je utvrđeno poslovanje i predlaže mjere
za njihovo otklanjanje i mjere za unapređivanje poslovanja.

Samostalni
odjel pruža objektivna jamstva i savjetodavnog je karaktera u cilju poboljšanja
poslovanja, potiče i predlaže uvo­đenje sistematskog, discipliniranog pristupa
radu kojim se una­pre­đuje djelotvornost procesa vezanih uz upravljanje
rizicima, kontrolu i odgovorno upravljanje; neovisno na temelju strateškog i
godišnjeg plana unutarnje revizije obavlja unutarnju reviziju u Ministarstvu,
procjenjuje i unapređuje učinkovitost upravljanja rizicima i sustav financijske
odgovornosti; obavlja reviziju rada kako bi se osiguralo poštivanje zakona i
drugih propisa koji se odnose na djelokrug rada Ministarstva, izrađuje izvješća
sa preporukama za poboljšanje poslovanja, provodi reviziju nad utrošcima proračunskih
sredstava radi sprječavanja eventualnih zlouporaba, izvještavanja i
upozoravanja ministra na uočene nepravilnosti.

Samostalni
odjel obavlja i druge poslove koji su mu stavljeni u nadležnost posebnim
zakonom ili drugim propisima.«

Članak 4.

U članku
6. stavku 3. točki 1. iza riječi: »kadrovske poslove« dodaju se riječi: »i stručno
usavršavanje«.

Članak 5.

Naslov
iznad članka 7. i članak 7. mijenjaju se i glase:

»Odsjek
za kadrovske poslove i stručno usavršavanje

Članak
7.

Odsjek
za kadrovske poslove obavlja stručne poslove koji se odnose na planiranje i
razradu politike zapošljavanja u Ministarstvu; upravno pravne poslove u svezi
sa zapošljavanjem državnih službenika i namještenika u Ministarstvu, prijamom,
rasporedom, premještajima i prestankom službe državnih službenika i namje­štenika,
godišnjim odmorima, plaćenim i neplaćenim dopustima, te ocjenjivanjem državnih
službenika i namještenika, izrađuje odgo­­vore na tužbe i prigovore u
predmetima vezanim za prava službenika i namještenika, obavlja upravno stručne
poslove vezano za službenike i namještenike, vodi propisane evidencije i osob­ne
očevidnike i izdaje potvrde iz tih očevidnika; obavlja stručne poslove vezano
za ostvarivanje prava njegovatelja na mirovinsko i zdravstveno osiguranje.

Odsjek
sudjeluje u izradi strategije i mjera za razvoj kadrova i planiranja potreba za
provođenjem stručnog osposobljavanja službenika i namještenika u Ministarstvu;
sudjeluje u izradi i realizaciji plana i programa stručnog usavršavanja i
osposobljavanja, priprema i prati realizaciju ugovora o stručnom usavrša­vanju
i osposobljavanju, provodi postupak prijama vježbenika u državnu službu,
sudjeluje u postupku izbora mentora vježbenicima i praćenju njihova rada.«

Članak
6.

U članku
8. dodaje se novi stavak 2. koji glasi:

»Odsjek
za opće poslove i pisarnicu u svom sastavu ima tri odjeljka:

1.
Odjeljak za primitak i otpremu pošte;

2.
Odjeljak za elektroničko vođenje upisnika upravnog postupka;

3.
Odjeljak za arhivu.«

Članak
7.

Iza članka
8. dodaju se naslovi i članci 8.a, 8.b i 8.c koji glase:

»Odjeljak
za primitak i otpremu pošte

Članak
8.a

Odjeljak
za primitak i otpremu pošte obavlja stručne i administrativne poslove koji se
odnose na prijam pošte, razvrstavanje akata na predmete upravnog postupka i
ostale akte, raspoređi­vanje prema unutarnjim ustrojstvenim jedinicama
neupravnih akata i predmeta, preuzimanje poštanskih pošiljaka od ustrojstvenih
jedinica i otpremu pošte Ministarstva, koordinacije preuzimanja i predaje poštanskih
pošiljaka na Hrvatske pošte i unutar Grada Zagreba.

Odjeljak za elektroničko vođenje upisnika upravnog
postupka

Članak
8.b

Odjeljak
za elektroničko vođenje upisnika upravnog postupka obavlja stručne i
administrativne poslove upisivanja predmeta u elektronički upisnik upravnog
postupka, elektroničko upućivanje predmeta unutarnjim ustrojstvenim jedinicama
i elektroničko zaprimanje okončanih predmeta, razvođenje i priprema predmeta za
otpremu.

Odjeljak
za arhivu

Članak
8.c

Odjeljak
za arhivu obavlja stručne i administrativne poslove koji se odnose na provjeru
i slaganje riješenih predmeta u arhivu, odlaganje dovršenih predmeta po
klasifikacijskim oznakama, sređivanje i čuvanje predmeta u arhivi, izdavanju
predmeta iz arhiva, u slučaju potrebe, uz potvrdu, vođenje arhivskih knjiga.«

Članak 8.

Članak
9. mijenja se i glasi:

»Odsjek
za nabavu, tehničke i pomoćne poslove obavlja poslove nabave roba, i usluga te
ustupanja radova za Ministarstvo po postupku propisanim Zakonom o javnoj
nabavi, definira na­či­ne, procedure i predmete nabave sukladno Zakonu;
samostalno ili u suradnji s odgovarajućim stručnim službama ovisno o pred­metu
nabave priprema i izrađuje tendersku dokumentaciju za pro­vo­đenje postupaka
nabave; daje tehničku i stručnu podršku povje­renstvima za nabavu i sudjeluje u
njihovom radu; vodi brigu da se nabava odvija sukladno planu proračuna u
pogledu zadanih okvira financijskih sredstava i namjene istih; definira
obvezno-prav­ne odnose Ministarstva i pravnih subjekata, te fizičkih osoba iz
djelokruga rada Odsjeka; priprema i izrađuje ugovore iz pod­ručja nabave, prati
izvršenje ugovornih obveza, osim izvršenja obveza iz ugovora u nadležnosti
drugih ustrojstvenih jedinica Ministarstva; sukladno odredbama Zakona o javnoj
nabavi vodi sve evidencije o postupcima nabave i ugovorima zaključenim temeljem
istih kao i o ostalim ugovorima kojima je Ministarstvo preuzelo obveze sukladno
Zakonu o obveznim odnosima; vodi kontrolu i prati izvršavanje ugovornih obveza
iz svoga djelokruga rada; vodi evidenciju ugovora o zakupu poslovnih prostora u
kojima se Ministarstvo nalazi u ulozi zakupodavca ili zakupoprimca; obavlja
stručne i tehničke poslove u svezi s upotrebom voznog parka, odr­žavanjem i
registracijom službenih vozila; kontrole ispravnosti funkcioniranja telefonskih
linija, osiguravanja urednog funk­cio­niranja čajne kuhinje, održavanja
higijene radnog prostora, održavanja zgrade i uredskih prostorija u uporabnom,
ispravnom i sigurnom stanju za rad i boravak ljudi.

Odsjek
za nabavu, tehničke i pomoćne poslove u svom sastavu ima tri odjeljka:

1.
Odjeljak za nabavu;

2.
Odjeljak za praćenje ugovornih obveza i vođenje evidencija;

3.
Odjeljak za tehničke i pomoćne poslove.«

Članak
9.

Članak
10. mijenja se i glasi:

»Odjeljak
za nabavu obavlja stručne poslove nabave roba, i usluga te ustupanja radova za
Ministarstvo po postupku propisanim Zakonom o javnoj nabavi, definira načine,
procedure i predmete nabave sukladno Zakonu; samostalno ili u suradnji s
odgovarajućim stručnim službama ovisno o predmetu nabave priprema i izrađuje
tendersku dokumentaciju za provođenje postupaka nabave; daje tehničku i stručnu
podršku povjerenstvima za nabavu i sudjeluje u njihovom radu; vodi brigu da se
nabava odvija sukladno planu proračuna u pogledu zadanih okvira financijskih
sredstava i namjene istih; definira obvezno-pravne odnose Ministarstva i
pravnih subjekata, te fizičkih osoba iz djelokruga rada Odsjeka; priprema i
izrađuje ugovore iz područja nabave, prati izvršenje ugovornih obveza, osim
izvršenja obveza iz ugovora u nadležnosti drugih ustrojstvenih jedinica
Ministarstva.«

Članak
10.

Iza članka
10. dodaje se naslov i članak 10.a koji glasi:

»Odjeljak za praćenje ugovornih obveza i vođenje
evidencija

Članak
10.a

Odjeljak
za praćenje ugovornih obveza i vođenje evidencija obavlja stručne poslove i
vodi sve evidencije o postupcima nabave i ugovorima zaključenim temeljem istih
sukladno odredbama Za­kona o javnoj nabavi, kao i o ostalim ugovorima kojima je
Ministarstvo preuzelo obveze sukladno Zakonu o obveznim odnosima; vodi kontrolu
i prati izvršavanje ugovornih obveza iz svoga djelokruga rada; vodi evidenciju
ugovora o zakupu poslov­nih prostora u kojima se Ministarstvo nalazi u ulozi
zakupodavca ili zakupoprimca.«

Članak
11.

Članak
11. mijenja se i glasi:

»Odjeljak
za tehničke i pomoćne poslove obavlja stručne i tehničke poslove u svezi s
upotrebom voznog parka i osiguravanjem prijevoza za službene potrebe, održavanjem
i registracijom službenih vozila; poslove dostave pošte koja zahtijeva osobnu
dostavu i hitnu dostavu za područje županije; kontrole ispravnosti
funkcioniranja telefonskih linija, osiguravanja urednog funkcioniranja čajne
kuhinje, održavanja higijene radnog prostora, održavanja zgrade i uredskih
prostorija u uporabnom, ispravnom i sigurnom stanju za rad i boravak ljudi,
organiziranje nabave materijala i sredstava potrebnih za uredno izvršavanje za­daća
iz djelokruga rada Odjeljka.«

Članak
12.

U članku
13. stavku 3. točkama 1. i 2. riječ: »Odsjek« zamjenjuje se riječju: »Pododsjek«.

Članak
13.

U
naslovu iznad članka 14. i u članku 14. riječ: »Odsjek« zamjenjuje se riječju:
»Pododsjek«.

Članak
14.

U
naslovu iznad članka 15. i u članku 15. riječ: »Odsjek« zamjenjuje se riječju:
»Pododsjek«.

Članak
15.

Članak
16. mijenja se i glasi:

»Uprava
za hrvatske branitelje iz Domovinskoga rata i članove njihovih obitelji pruža
pravnu i stručnu pomoć hrvatskim ratnim vojnim invalidima (u daljnjem tekstu:
HRVI) iz Domovinskoga rata u vezi ostvarivanja njihovih prava temeljem
priznatog statusa HRVI iz Domovinskoga rata, a koja im pripadaju temeljem
zakona i drugih propisa, provodi postupak dodjele osobnih automobila HRVI 100%
I. skupine, provodi postupak vezan uz rješavanje zahtjeva za ortopedska
pomagala, provodi postupak i daje preporuke za prijem u hrvatsko državljanstvo
hrvatskim braniteljima, provodi postupak i pruža pravnu pomoć osobama koje pružaju
njegu i pomoć HRVI 100% I. skupine, provodi postupak jednokratnih novčanih pomoći
socijalno ugroženim hrvat­skim braniteljima.

Uprava
provodi mjere za uključivanje hrvatskih branitelja u društveni i gospodarski život;
organizira aktivnosti s nadležnim tijelima u cilju provođenja Programa stručnog
osposobljavanja i zapošljavanja hrvatskih branitelja; obavlja poslove vezane za
kreditiranje razvojačenih hrvatskih branitelja; obavlja poslove oko
ostvarivanja prava na dionice.

Uprava
pruža pravnu i stručnu pomoć članovima obitelji poginuloga, umrloga, zatočenoga
ili nestaloga hrvatskog branitelja u ostvarivanju i rješavanju njihovih
statusnih i drugih prava; prati ostvarivanje njihovih prava i probleme koji se
pojavljuju kod ostvarivanja njihovih prava, te predlaže mjere za rješavanje
problema, radi poboljšanja njihova statusa i ostvarivanje zakonom propisanih
prava.

Vodi
bazu podataka i evidenciju poginulih, umrlih, zatočenih ili nestalih hrvatskih
branitelja, surađuje u postupku pozivanja obitelji ekshumiranih hrvatskih
branitelja na identifikaciju, vodi poslove pogrebne skrbi o ekshumiranim
hrvatskim braniteljima, organizira poslove vezane za zaštitu, čuvanje i održavanje
Memorijalnog groblja žrtava iz Domovinskoga rata u Vukovaru, vodi poslove u
vezi obilježavanja mjesta masovnih grobnica. Pruža savjetodavnu i pravnu pomoć
obitelji poginuloga, umrloga, zatočenoga ili nestaloga hrvatskog branitelja u
vezi s ostvarivanjem prava na obiteljsku mirovinu temeljem Zakona o pravima
hrvatskih branitelja iz Domovinskoga rata i članova njihovih obitelji.

Uprava
surađuje s udrugama proisteklim iz Domovinskoga rata, neposredno obilazi,
kontaktira i pruža stručnu pomoć udrugama iz Domovinskoga rata; razrađuje i
priprema materijale za sjednice Povjerenstva i Koordinacije s udrugama; prati i
uskla­đuje programe rada udruga u provedbi njihovih zadaća, te daje prijedloge
za financiranje tih programa, vodi podatke o pruženim financijskim potporama
udrugama i obrađuje dostavljena iz­vješća.

Uprava
provodi Nacionalni program psihosocijalne pomoći stradalnicima iz Domovinskoga
rata i njihove rehabilitacije u svim dijelovima i njihovo uključivanje u
redoviti život, osmiš­ljava, prati i nadzire provedbu programa psihosocijalne
pomoći i rehabilitacije, te obavlja i druge poslove iz ovog područja.

Uprava
obavlja i druge poslove koji su joj stavljeni u nadležnost posebnim zakonom ili
drugim propisima.

Za
obavljanje poslova iz djelokruga Uprave za hrvatske branitelje i članove
njihovih obitelji ustrojavaju se:

1.
Odjel za savjetodavnu pomoć hrvatskim braniteljima;

2.
Odjel za skrb o hrvatskim braniteljima;

3.
Odjel za psihosocijalnu pomoć.«

Članak
16.

Članci
17. do 21. brišu se.

Članak
17.

Članak
22. mijenja se i glasi:

»Odjel
za skrb o hrvatskim braniteljima pruža pravnu i stručnu pomoć HRVI iz
Domovinskoga rata u vezi ostvarivanja njihovih prava temeljem priznatog statusa
HRVI iz Domovinskoga rata, a koja im pripadaju temeljem zakona i drugih
propisa; provodi mjere za uključivanje hrvatskih branitelja u društveni i
gospodarski život; organizira aktivnosti s nadležnim tijelima u cilju provođenja
Programa stručnog osposobljavanja i zapošlja­vanja hrvatskih branitelja; pruža
pravnu i stručnu pomoć članovima obitelji poginuloga, umrloga, zatočenoga ili
nestaloga hrvatskog branitelja u ostvarivanju i rješavanju njihovih statusnih i
drugih prava; prati ostvarivanje njihovih prava te predlaže mjere za poboljšanje
njihova statusa i ostvarivanje zakonom propisanih prava; vodi bazu podataka i
evidenciju poginulih, umrlih, zatočenih ili nestalih hrvatskih branitelja, surađuje
u postupku pozivanja obitelji ekshumiranih hrvatskih branitelja na
identifikaciju, vodi poslove pogrebne skrbi o ekshumiranim hrvatskim
braniteljima, organizira poslove vezane za zaštitu, čuvanje i održa­vanje
Memorijalnog groblja žrtava iz Domovinskoga rata u Vukovaru, vodi poslove u
vezi obilježavanja mjesta masovnih grobnica. Pruža savjetodavnu i pravnu pomoć
obitelji poginuloga, umrloga, zatočenoga ili nestaloga hrvatskog branitelja u
vezi s ostvarivanjem prava na obiteljsku mirovinu temeljem Zakona o pravima
hrvatskih branitelja iz Domovinskoga rata i članova njihovih obitelji.

Odjel
surađuje s udrugama proisteklim iz Domovinskoga rata, neposredno obilazi,
kontaktira i pruža stručnu pomoć udrugama iz Domovinskoga rata; razrađuje i
priprema materijale za sjednice Povjerenstva i Koordinacije s udrugama; prati i
uskla­đuje programe rada udruga u provedbi njihovih zadaća, te daje prijedloge
za financiranje tih programa, vodi podatke o pruženim financijskim potporama
udrugama i obrađuje dostavljena izvješ­ća.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

Odjel
za skrb o hrvatskim braniteljima u svom sastavu ima četiri odsjeka:

1.
Odsjek za HRVI iz Domovinskoga rata;

2.
Odsjek za razvojačene hrvatske branitelje;

3.
Odsjek za članove obitelji i djecu poginuloga, umrloga, zatočenoga ili
nestaloga hrvatskog branitelja;

4.
Odsjek za suradnju s udrugama proisteklim iz Domovinskoga rata.«

Članak
18.

U članku
23. stavku 1. riječi: »vodi drugostupanjski upravni postupak u predmetima
retroaktivnog povratka na skrb«, brišu se.

U
stavku 2. trećem redu iza riječi: »rata« stavlja se zarez i dodaju riječi:
»provodi postupak dodjele osobnih automobila HRVI 100% I. skupine, provodi
postupak vezan uz rješavanje zahtjeva za ortopedska pomagala, provodi postupak
i daje preporuke za prijem u hrvatsko državljanstvo hrvatskim braniteljima,
provodi postupak i pruža pravnu pomoć osobama koje pružaju njegu i pomoć HRVI
100% I. skupine, provodi postupak jednokratnih novčanih pomoći socijalno ugroženim
hrvatskim braniteljima.«.

Članak
19.

Članak
24. mijenja se i glasi:

»Odsjek
za razvojačene hrvatske branitelje provodi mjere za uključivanje hrvatskih
branitelja u društveni i gospodarski život; organizira aktivnosti s nadležnim
tijelima u cilju provođenja Programa stručnog osposobljavanja i zapošljavanja
hrvatskih branitelja; obavlja poslove vezane za kreditiranje razvojačenih hrvat­skih
branitelja; obavlja poslove oko ostvarivanja prava na dionice; surađuje sa
nadležnim zavodima za zapošljavanje i lokalnom samoupravom u poticanju i
realizaciji zapošljavanja hrvatskih branitelja; surađuje s nadležnim obrazovnim
institucijama i priprema program školovanja, doškolovanja i prekvalifikacije
razvo­jačenih hrvatskih branitelja.

Surađuje
s udrugama proizašlim iz Domovinskoga rata radi poboljšanja skrbi o razvojačenim
hrvatskim braniteljima. Rješava o pravima koja su mu stavljena u nadležnost po
zakonu ili drugim propisima.

Vodi
bazu podataka o razvojačenim hrvatskim braniteljima koji se nalaze na
prekvalifikaciji i školovanju. Obavlja i druge stručne poslove vezane za pomoć
razvojačenim hrvatskim braniteljima.«

Članak
20.

Iza članka
27. dodaje se poglavlje: »3.a UPRAVA ZA PRAV­NE POSLOVE«, te naslovi i članci
27.a do 27.l koji glase:

»Članak 27.a

Uprava
za pravne poslove obavlja stručne poslove u vezi s izradom nacrta prijedloga
Zakona o pravima hrvatskih branitelja iz Domovinskoga rata i članova njihovih
obitelji, te svih propisa koje Vlada Republike Hrvatske ili ministar donosi za
izvršenje zakona: pravilnika, naredbi i naputaka. Prati sve propise iz
djelokruga drugih ministarstava, a u kojima su regulirana prava hrvatskih
branitelja i članova njihovih obitelji i mirnodopskih vojnih invalida (u
daljnjem tekstu: MVI), te surađuje s ministarstvima u izradi prijedloga tih
zakona. Prati stanje u primjeni i provedbi Zakona o pravima hrvatskih
branitelja iz Domovinskoga rata i članova njihovih obitelji i drugih propisa iz
djelokruga Uprave i predlaže izmjene i dopune. Izrađuje prijedlog programa za
struč­na savjetovanja u vezi primjene propisa iz djelokruga Uprave.

Rješava
o statusnim pravima hrvatskih branitelja iz Domovinskoga rata i članova
njihovih obitelji u drugom stupnju. Obavlja reviziju prvostupanjskih rješenja
kojima se priznaje status člana obitelji poginuloga, umrloga, zatočenoga ili
nestaloga hrvatskog branitelja, status HRVI iz Domovinskoga rata, status MVI, o
pravima stradalih pirotehničara, o pravu na opskrbninu i o drugim pravima za
koje je Zakonom propisana revizija. Rješava o žalbama u drugostupanjskom
postupku. Izrađuje odgovore na tužbe na traženje Upravnog suda Republike
Hrvatske i Ustavnog suda Republike Hrvatske vezano za upravni postupak ili
ocjenu ustavnosti ili zakonitosti propisa u nadležnosti ove Uprave. Vodi
evidenciju načina rješavanja upravnih predmeta i analitičku obradu podataka o
načinu rješavanja upravnih predmeta.

Obrađuje
i priprema predmete za drugostupanjska liječnička povjerenstva i koordinira s
predsjednicima vijeća liječničkog povjerenstva i s liječnicima članovima vijeća.

Rješava
o prijedlogu za obnovu postupka po prijedlogu stranke i po službenoj dužnosti,
provodi postupak ukidanja i poništavanja rješenja po pravu nadzora, izrađuje očitovanje
na zahtjev Državnog odvjetništva Republike Hrvatske i Pučkog pravobranitelja
Republike Hrvatske vezano za predmete iz upravnog postupka. Izrađuje rješenja
na temelju presuda Upravnog suda Republike Hrvatske, izrađuje prijedlog
zahtjeva za zaštitu zakonitosti državnom odvjetniku protiv presude Upravnog
suda Republike Hrvatske.

Pruža
stručnu pomoć u ostvarivanju statusa stradalnika iz Domovinskoga rata, te rješava
sve podneske, zahtjeve i pritužbe koji se odnose na pitanja ostvarivanja
statusnih prava.

Uprava
obavlja i druge poslove koji su joj stavljeni u nadležnost posebnim zakonom ili
drugim propisima.

Za
obavljanje poslova iz djelokruga Uprave za pravne poslove ustrojavaju se:

1.
Odjel za ostvarivanje statusa HRVI iz Domovinskoga rata, obiteljske invalidnine
i prava stradalih pirotehničara;

2.
Odjel za ostvarivanje statusa MVI i prava na opskrbninu;

3.
Odjel za normativnu djelatnost i praćenje propisa;

4.
Odjel za pravnu pomoć;

5.
Odjel za edukaciju, obnovu postupka i postupanje po pravu nadzora.

1. Odjel za ostvarivanje
statusa HRVI iz Domovinskoga rata, obiteljske invalidnine i prava stradalih
pirotehniČara

Članak
27.b

Odjel
za ostvarivanje statusa HRVI iz Domovinskoga rata, obiteljske invalidnine i
prava stradalih pirotehničara obavlja reviziju i rješava u drugom stupnju o
statusnim pravima članova obitelji poginuloga, umrloga, zatočenoga ili
nestaloga hrvatskog branitelja, HRVI iz Domovinskoga rata i o pravima stradalih
piro­tehničara.

Odjel
pruža pravnu i stručnu pomoć liječničkim povjerenstvima i organizira pregled
kod liječničkih povjerenstava radi pribavljanja nalaza i mišljenja liječničkog
povjerenstva u drugom stupnju o postotku oštećenja organizma.

Odjel
vodi evidenciju načina rješavanja upravnih predmeta i analitičku obradu
podataka o načinu rješa­vanja upravnih predmeta.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

Odjel u
svom sastavu ima četiri odsjeka:

1.
Odsjek za ostvarivanje statusa HRVI iz Domovinskoga rata;

2.
Odsjek za ostvarivanje statusa člana obitelji poginuloga, umrloga, zatočenoga
ili nestaloga hrvatskog branitelja;

3.
Odsjek za ostvarivanje prava stradalih pirotehničara;

4.
Odsjek za postupanje po tužbama i presudama Upravnog suda.

Odsjek
za ostvarivanje statusa HRVI iz Domovinskoga rata

Članak
27.c

Odsjek
za ostvarivanje statusa HRVI iz Domovinskoga rata obavlja reviziju
prvostupanjskih rješenja kojima se priznaje status HRVI iz Domovinskoga rata,
pravo na osobnu invalidninu, pravo na ortopedski doplatak, pravo na doplatak za
njegu i pomoć druge osobe, rješava o drugim pravima HRVI za koje je zakonom
propisana revizija, rješava o žalbama u drugostupanjskom postupku.

U
obavljanju revizije i u drugostupanjskom upravnom postupku pribavljaju se
nalazi i mišljenja liječničkog povjerenstva u drugom stupnju o postotku oštećenja
organizma. Pruža pravnu i stručnu pomoć liječničkim povjerenstvima, organizira
pregled kod liječničkih povjerenstava povodom žalbe.

Odsjek
za ostvarivanje statusa člana obitelji poginuloga, umrloga, zatočenoga ili
nestaloga hrvatskog branitelja

Članak
27.d

Odsjek
za ostvarivanje statusa člana obitelji poginuloga, umrloga, zatočenoga ili
nestaloga hrvatskog branitelja obavlja reviziju prvostupanjskih rješenja kojima
se priznaje status člana obitelji poginuloga, umrloga, zatočenoga ili nestaloga
hrvatskog branitelja, o pravu na opskrbninu i o drugim pravima za koje je
Zakonom propisana revizija. Rješava o žalbama u drugostupanjskom postupku.

U obavljanju revizije i u drugostupanjskom upravnom
postupku pribavljaju se nalazi i mišljenja liječničkog povjerenstva u drugom
stupnju o postotku oštećenja organizma. Pruža pravnu i stručnu pomoć liječničkim
povjerenstvima, organizira pregled kod liječničkih povjerenstava povodom žalbe.

Odsjek
za ostvarivanje prava stradalih pirotehničara

Članak
27.e

Odsjek
za ostvarivanje prava stradalih pirotehničara obavlja reviziju prvostupanjskih
rješenja kojima se priznaju prava stradalih pirotehničara, pravo na osobnu
invalidninu, pravo na ortoped­ski doplatak, pravo na doplatak za njegu i pomoć
druge osobe, rješava o žalbama u drugostupanjskom postupku.

Odsjek
obavlja reviziju prvostupanjskih rješenja kojima se priznaju prava članovima
obitelji umrloga pirotehničara i o drugim pravima za koje je Zakonom propisana
revizija. Rješava o žalbama u drugostupanjskom postupku.

Odsjek
za postupanje po tužbama i presudama Upravnog suda

Članak
27.f

Odsjek
za postupanje po tužbama i presudama Upravnog suda izrađuje odgovore na tužbe
na traženje Upravnog suda Republike Hrvatske i Ustavnog suda Republike Hrvatske
vezano za upravni postupak ili ocjenu ustavnosti ili zakonitosti propisa u
nadležnosti Uprave; donosi rješenja sukladno uputama i pravnim shvaćanjima
navedenim u presudama.

Odsjek pribavlja očitovanje liječničkog povjerenstva
o navodima Upravnog suda Republike Hrvatske iznijetim u presudama tog suda o
postotku oštećenja organizma.

2. Odjel za ostvarivanje statusa MVI i prava na
opskrbninu

Članak
27.g

Odjel
za ostvarivanje statusa MVI i prava na opskrbninu obavlja reviziju i rješava u
drugom stupnju o statusnim pravima MVI i o pravima stradalih pirotehničara.

Odjel pruža pravnu i stručnu pomoć liječničkim
povjerenstvima i organizira pregled kod liječničkih povjerenstava radi
pribavljanja nalaza i mišljenja liječničkog povjerenstva u drugom stupnju o
postotku oštećenja organizma.

Odjel vodi evidenciju načina rješavanja upravnih
predmeta i analitičku obradu podataka o načinu rješa­vanja upravnih predmeta.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.

Odjel u svom sastavu ima dva odsjeka:

1. Odsjek za ostvarivanje statusa MVI;

2. Odsjek za ostvarivanje prava na opskrbninu.

Odsjek
za ostvarivanje statusa MVI

Članak
27.h

Odsjek
za ostvarivanje statusa MVI obavlja reviziju prvostupanjskih rješenja kojima se
priznaje status MVI, pravo na osobnu invalidninu, pravo na ortopedski doplatak,
pravo na doplatak za njegu i pomoć druge osobe, rješava o drugim pravima MVI za
koje je zakonom propisana revizija, rješava o žalbama u drugostupanjskom
postupku.

U obavljanju revizije i u drugostupanjskom upravnom
postupku pribavljaju se nalazi i mišljenja liječničkog povjerenstva u drugom
stupnju o postotku oštećenja organizma. Pruža pravnu i stručnu pomoć liječničkim
povjerenstvima, organizira pregled kod liječničkih povjerenstava povodom žalbe.

Odsjek
za ostvarivanje prava na opskrbninu

Članak
27.i

Odsjek
za ostvarivanje prava na opskrbninu obavlja reviziju prvostupanjskih rješenja
kojima se priznaje pravo na opskrbninu, rješava o žalbama u drugostupanjskom
postupku.

3. Odjel za normativnu djelatnost i praĆenje
propisa

Članak
27.j

Odjel
za normativnu djelatnost i praćenje propisa obavlja stručne poslove u vezi s
izradom nacrta prijedloga Zakona o pravima hrvatskih branitelja iz Domovinskoga
rata i članova njihovih obitelji, te svih propisa koje Vlada Republike Hrvatske
ili ministar donosi za izvršenje zakona: pravilnika, naredbi i naputaka. Prati
sve propise iz djelokruga drugih ministarstava, a u kojima su regulirana prava
hrvatskih branitelja i članova njihovih obitelji i mirnodopskih vojnih invalida
(u daljnjem tekstu: MVI), te surađuje s ministarstvima u izradi prijedloga tih
zakona. Prati stanje u primjeni i provedbi Zakona o pravima hrvatskih
branitelja iz Domovinskoga rata i članova njihovih obitelji i drugih propisa iz
djelokruga Uprave i predlaže izmjene i dopune.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

4. Odjel za pravnu pomoĆ

Članak
27.k

Odjel
za pravnu pomoć pruža stručnu pomoć u ostvarivanju statusa stradalnika iz
Domovinskoga rata, te postupa po podnescima, zahtjevima i pritužbama koji se
odnose na pitanja ostvarivanja statusnih prava.

Odjel pruža pravnu i stručnu pomoć korisnicima obiteljske
invalidnine, korisnicima novčane naknade u visini obiteljske invalidnine,
hrvatskim ratnim vojnim invalidima iz Domovinskoga rata, razvojačenim hrvatskim
braniteljima u ostvarivanju njihovih prava propisanim zakonom i drugim
propisima.

Odjel
obavlja i druge poslove koji su mu stavljeni u nadležnost posebnim zakonom ili
drugim propisima.

5. Odjel za edukaciju, obnovu postupka i postupanje
po pravu nadzora

Članak
27.l

Odjel
za edukaciju, obnovu postupka i postupanje po pravu nadzora rješava o
prijedlogu za obnovu postupka po prijedlogu stranke i po službenoj dužnosti,
provodi postupak ukidanja i poništavanja rješenja po pravu nadzora, izrađuje očitovanje
na zahtjev Državnog odvjetništva Republike Hrvatske i Pučkog pra­vo­branitelja
Republike Hrvatske vezano za predmete iz upravnog postupka. Izrađuje rješenja
na temelju presuda Upravnog suda Republike Hrvatske, izrađuje prijedlog
zahtjeva za zaštitu zakonitosti državnom odvjetniku protiv presude Upravnog
suda Republike Hrvatske.

Odjel izrađuje prijedlog programa za stručna
savjetovanja i provodi program savjetovanja i edukacije u vezi primjene propisa
iz djelokruga Uprave.

Odjel obavlja i druge poslove koji su mu stavljeni u
nadležnost posebnim zakonom ili drugim propisima.«

Članak 21.

U članku 90. riječi: »s danom 1. listopada 2004.
godine.« mijenjaju se i glase »danom propisanim u Zakonu o ustrojstvu i
djelokrugu središnjih tijela državne uprave.«.

Članak
22.

U
tablici s okvirnim brojem službenika i namještenika koji je sastavni dio ove
Uredbe, a koja se ne objavljuje u Narodnim novinama, mijenja se broj službenika
i namještenika potrebnih za obavljanje poslova unutar pojedinih ustrojstvenih
jedinica.

Nova
tablica sastavni je dio ove Uredbe i ne objavljuje se u Narodnim novinama.

Članak
23.

Ministrica
će u roku 30 dana od dana stupanja na snagu ove Uredbe uskladiti Pravilnik o
unutarnjem redu Ministarstva s odred­bama ove Uredbe.

Članak
24.

Ova
Uredba stupa na snagu danom objave u »Narodnim novinama«.

Klasa:
023-03/04-01/26
Urbroj: 5030108-04-3
Zagreb, 27. kolovoza 2004.

Predsjednik
**dr. sc.** **Ivo Sanader**, v. r.

Uredba, NN 124/2004-2249